ai4bharat/Pralekha huggingface dataset:
கனரகத் தொழில்கள் அமைச்சகம்
தொழில்துறையின் விரிவான மற்றும் தொடர்ச்சியான வளர்ச்சிக்கு மத்திய அரசு நடவடிக்கைகள் எடுக்கிறது: மத்திய அமைச்சர் திரு கிரிஷன் பால் குர்ஜார்
மக்களவையில் கேள்வி ஒன்றுக்கு எழுத்துப் பூர்வமாக பதில் அளித்த மத்திய கனரகத் தொழில்துறை அமைச்சர் திரு கிரிஷன் பால் குர்ஜார் கூறியதாவது:
தொழில்துறையின் விரிவான மற்றும் தொடர்ச்சியான வளர்ச்சிக்குப் பல நடவடிக்கைகளை மத்திய அரசு எடுத்து வருகிறது. மோட்டார் வாகனத்துறைக்கு உதவ கீழ்கண்ட நடவடிக்கைகள் அறிவிக்கப்பட்டன.
இந்தியாவில் நவீன மோட்டார் வாகனத் தொழில்நுட்பத்தை ஊக்குவிக்கவும், முதலீட்டை ஈர்க்கவும் உற்பத்தியுடன் கூடிய ஊக்குவிப்புத் திட்டத்துக்கு மத்திய அரசு ஒப்புதல் அளித்தது. இதற்காக 5 ஆண்டு காலத்துக்கு ரூ.25,938 கோடி ஒதுக்கப்பட்டுள்ளது.
நாட்டில் பேட்டரி விலையைக் குறைக்க நவீன ரசாயண பேட்டரியின் உற்பத்தித் திட்டத்துக்கு உற்பத்தியுடன் கூடிய ஊக்கவிப்புத் திட்டத்தை மத்திய அரசு கடந்த ஆண்டு மே 12ம் அறிவித்தது. பேட்டரி விலைக் குறைப்பு, மின்சார வானகங்களின் விலை குறையவும், விற்பனை அதிகரிக்கவும் உதவும்.
பழைய மற்றும் தகுதியற்ற வாகனங்களை ஒழிப்பதற்குத் தானாக முன்வந்து வாகனங்களை அழிக்கும் கொள்கையை அறிவித்தது. வாகனங்கள் விற்பனை குறு,சிறு மற்றும் நடுத்தரத் தொழில் மேம்பாட்டுச் சட்ட வரம்புக்குள் கொண்டுவரப்பட்டது.
பஸ்போக்குவரத்தை அதிகரிப்பதற்கு 2021-22ம் ஆண்டு பட்ஜெட்டில் மொத்தம் ரூ.18,000 கோடி ஒதுக்கீடு செய்யப்பட்டது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பைக் காணவும்:
https://www.pib.gov.in/PressReleasePage.aspx?PRID=1796490
ரசாயனம் மற்றும் உரங்கள் அமைச்சகம்
கொரோனா தொற்று காரணமாக பொடு முடக்கக் காலத்திலும் விவசாயிகள் தேவையைப் பூர்த்தி செய்த உரங்கள் விநியோகம்
கோவிட் 19 எனப்படும் கொரோனா தொற்று காரணமாக நாடு முழுவதும் பொது முடக்கத்தை அடுத்து போக்குவரத்து கட்டுப்பாடு பிறப்பிக்கப்பட்ட நிலையிலும் விவசாயிகளின் தேவையைப் பூர்த்தி செய்யும் வகையில் உரங்கள் உற்பத்தி செய்யப்பட்டு விநியோகிக்கப்படுகின்றன. ரயில்வே துறை, மத்திய உரம் மற்றும் ரசாயனத் துறை, மாநில அரசுகள், துறைமுகங்களின் ஒருங்கிணைந்த முயற்சியால் இது சாத்தியமானது. கடந்த வெள்ளிக்கிழமை ஏப்ரல் 17ம் தேதி அன்று மட்டுமே மொத்த ரயில் பெட்டிகளிலும் உரங்கள் எடுத்து விநியோகம் செய்யப்பட்டன.
இத்தகவலை மத்திய ரசாயனம் மற்றும் உரத் துறை அமைச்சர் திரு. டி.வி. சதானந்த கவுடா, தனது சுட்டுரையில்  மூலம் தெரிவித்துள்ளார். “விதை விதைப்பதற்கு முன்பே நமது விவசாயிகளுக்குப் போதிய அளவு உரங்கள் கிடைக்க வேண்டும் என்பதற்காகவே அனுப்பப்பட்டுள்ளன. பொதுமுடக்கம் அமலில் உள்ள நேற்று  மட்டும் ஆலைகள், துறைமுகங்கள் ஆகியவற்றிலிருந்து மொத்தம் 41 ரயில் பெட்டிகளில் உரங்கள் அனுப்பப்பட்டுள்ளன” என்று குறிப்பிட்டுள்ளார்.
வழக்கமான காலத்தைப் போலவே வரும் கரீப் பருவ காலத்திலும் விவசாயிகளிடம் தேவையான உரங்கள் கையிருப்பில் இருக்க வேண்டும் என்பதை உறுதி செய்வதற்காக மத்திய ரசாயன மற்றும் உர அமைச்சகம் மேற்கொண்ட நடவடிக்கையாகும்.
(Visitor Counter : 203
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மோட்டார் வாகனங்கள்  மசோதா 2019-ல் உள்ள திருத்தங்கள் குறித்த தகவல்கள் அமைச்சரவையிடம் எடுத்துரைக்கப்பட்டது
மாநிலங்களவையில் நிறைவேற்றப்பட்டபடி மோட்டார் வாகனங்கள்  மசோதா 2019-ல் உள்ள திருத்தங்கள் குறித்து பிரதமர் திரு.நரேந்திர மோடி தலைமையிலான அமைச்சரவையிடம் எடுத்துரைக்கப்பட்டது.
தேசியப் போக்குவரத்து கொள்கையை உருவாக்கும்போது மாநில அரசுகளின் ஒப்புதல் பெறுவதை இந்தத் திருத்தங்கள் உறுதி செய்கின்றன. தேசிய, பலதரப்பு மற்றும் மாநிலங்களுக்கு இடையிலான சரக்கு மற்றும் பயணியர் போக்குவரத்துத் திட்டங்களை மத்திய அரசு வகுப்பதையும் இவை உறுதி செய்கின்றன.
பின்னணி
மோட்டார் வாகனங்கள்  மசோதா 2019-ஐ மக்களவையில் மீண்டும் தாக்கல் செய்வதற்கு இந்த ஆண்டு ஜூன் மாதம் 24-ந் தேதி நடைபெற்ற அமைச்சரவை கூட்டத்தில் ஒப்புதல் அளிக்கப்பட்டது. மோட்டார் வாகனங்கள்  மசோதா 2019 மக்களவையில் 2019 ஜூலை 23-ந் தேதி நிறைவேற்றப்பட்டது. பின்னர் இந்த மசோதா மாநிலங்களவையில் பரிசீலனைக்கென 2019 ஜூலை 31-ந் தேதி எடுத்துக் கொள்ளப்பட்டது. இந்த மசோதா அதிகாரபூர்வ திருத்தங்களுடன் மாநிலங்களவையில் 2019 ஜூலை 31-ந் தேதி நிறைவேற்றப்பட்டது. மேலும், இந்த திருத்தங்கள் மக்களவையில் தாக்கல் செய்யப்பட்டு 2019 ஆகஸ்ட் 5-ந் தேதி நிறைவேற்றப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 188.65 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 17,801 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம்
கடந்த 24 மணி நேரத்தில் 2,496 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,30,622 என அதிகரித்துள்ளது.
கடந்த 24 மணி நேரத்தில் 3,377 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.71 சதவீதம் ஆகும்
வாராந்திர பாதிப்பு விகிதம் 0.63 சதவீதம் ஆகும்
இதுவரை மொத்தம் 83.69 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,73,635 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821125
வணிகம் மற்றும் தொழில்துறை அமைச்சகம்
வர்த்தகம் சார்ந்த உயர்நிலை ஆலோசனைக் குழு அமைக்கப்பட்டுள்ளது
தற்போதைய உலக வர்த்தக சூழலில் வர்த்தக முன்னேற்றம் எதிர்நோக்கியுள்ள சவால்களை எதிர்கொள்ளவும், வாய்ப்புக்களை அடையாளம் கண்டு பயன்படுத்திக்கொள்ளவும் உரிய பரிந்துரைகளை செய்வதற்கென மத்திய வர்த்தகத் தொழில்துறை அமைச்சர் திரு. சுரேஷ் பிரபு, உயர்நிலை ஆலோசனைக் குழு அமைப்பதற்கு ஒப்புதல் அளித்துள்ளார்.
உலக பொருட்கள் மற்றும் சேவைகள் வர்த்தகத்தில் இந்தியாவின் முக்கியத்துவத்தையும், அதன் பங்கையும் உயர்த்துவதற்கு இந்த உயர்நிலை ஆலோசனைக் குழு வழிவகைகளை ஆராயும். முன்னுரிமை பெறவேண்டிய இருதரப்பு வர்த்தக உறவுகளை நிர்வகித்தல், புதிய யுகத்தின் கொள்கை உருவாக்கத்தை நெறிப்படுத்தவும், இந்தக் குழு பரிந்துரை செய்யும்.
ஆக்சஸ் ஆராய்ச்சி மற்றும் முதலீடுகள் நிறுவனத்தின் இயக்குனர் டாக்டர். சுர்ஜித் எஸ். பல்லா இந்த உயர்நிலை ஆலோசனைக் குழுவுக்கு தலைவராக இருப்பார். முன்னாள் வெளியுறவு செயலாளர் திரு எஸ். ஜெயசங்கர், முன்னாள் வர்த்தக துறை செயலாளர் திரு ராஜீவ் கெர், மத்திய அரசின் முதன்மை பொருளாதார ஆலோசகர் திரு சஞ்ஜீவ் சன்யால், உள்ளிட்டோர் இக்குழுவில் உறுப்பினர்களாக நியமிக்கப்பட்டுள்ளனர்.
குழுவினர் இரண்டு மாதகாலத்தில் தங்களது பரிந்துரைகளை சமர்ப்பிக்குமாறு கேட்டுக்கொள்ளப்பட்டுள்ளனர்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
அறிவியல் மற்றும் தொழில்நுட்பத்துறை
அறிவியல் துறையில் சர்வதேச மகளிர் மற்றும் இளம் பெண்கள் தினம் 2021-க்கான சிறந்த பெண்கள் விருதுகள் அறிவிப்பு
அறிவியல் மற்றும் பொறியியல் துறைகளில் சிறப்பான பங்களிப்பை வழங்கியதற்காக தேசிய அறிவியல் கல்வி நிலையங்களில் உதவித்தொகை பெற்றுள்ள 4 பெண்களுக்கு, அறிவியல் துறையில் சர்வதேச மகளிர் மற்றும் இளம் பெண்கள் தினம் 2021-க்கான விருது அறிவிக்கப்பட்டுள்ளது.
அறிவியல் மற்றும் தொழில்நுட்பத் துறையின் கீழ் இயங்கும் அறிவியல் மற்றும் பொறியியல் ஆராய்ச்சி வாரியம் , இந்த துறைகளில் அடிப்படை ஆராய்ச்சிகளுக்கு ஆதரவு வழங்குவதற்காக இந்த விருதினை கடந்த 2013-ஆம் ஆண்டு முதல் வழங்குகிறது. ஒன்று அல்லது ஒன்றுக்கும் மேற்பட்ட தேசிய கல்வி மையங்களில் அங்கீகாரம் பெற்றுள்ள 40 வயதிற்குட்பட்ட பெண் விஞ்ஞானிகளுக்கு இந்த விருது வழங்கப்படுகிறது.
மும்பை இந்திய தொழில்நுட்ப கழகத்தின் உதவி பேராசிரியரான டாக்டர் ஷோபனா கபூர், மும்பை இனப்பெருக்க ஆராய்ச்சிக்கான தேசிய மையத்தின் விஞ்ஞானி டாக்டர் அந்தரா பானர்ஜி, ஹைதராபாத் கால்நடை உயிரி தொழில்நுட்ப தேசிய மையத்தின் விஞ்ஞானி டாக்டர் சோனு காந்தி மற்றும் ஜோத்பூர் இந்திய தொழில்நுட்பக் கழகத்தின் உதவிப் பேராசிரியர் டாக்டர் ரித்து குப்தா ஆகியோருக்கு இந்த விருதுகள் அறிவிக்கப்பட்டுள்ளன.
மிகப்பெரிய ஒளியியல் சுடரொளி வீச்சு கண்டுபிடிப்பு:
பி எல் லாசெர்டே என்று அழைக்கப்படும் மிகப்பெரிய சூப்பர் கருந்துளையில் சக்திவாய்ந்த சுடரொளி வீச்சுகளை இந்திய விண்வெளி ஆராய்ச்சியாளர்கள் கண்டறிந்துள்ளனர்.
இந்திய அரசின் அறிவியல் மற்றும் தொழில்நுட்பத்துறையின் தன்னாட்சி நிறுவனமான ஆர்யபட்டா அவதானிப்பு அறிவியல் ஆராய்ச்சி நிறுவனத்தை  சேர்ந்த டாக்டர் அலோக் சந்திர குப்தா தலைமையிலான ஆராய்ச்சியாளர்கள் கடந்த 2020 அக்டோபர் மாதம் முதல் இந்த மாபெரும் கருந்துளையை ஆராய்ச்சி செய்து வருகின்றனர்.
நைனிடாலில் உள்ள சம்பூர்னானந்த் தொலைநோக்கி மற்றும் ஒளியியல் தொலைநோக்கியின் உதவியோடு ஜனவரி 16-ஆம் தேதி இந்த சுடரொளி வீச்சுகளை ஆராய்ச்சியாளர்கள் கண்டறிந்தனர்.
கோரக்பூரில் வெள்ளத்தால் பாதிக்கப்பட்ட விவசாயிகள் இடையே புதிய நம்பிக்கை:
கோரக்பூரில் ஏற்பட்ட வெள்ளம் மற்றும் நீர் சூழலால் பெரிதும் பாதிக்கப்பட்ட 64 வயதான திருமதி கோகிலா தேவிக்கு, அறிவியல் மற்றும் தொழில்நுட்பத் துறையின் தாரா திட்டத்தின் கீழ் உத்தரப்பிரதேசத்தின் கோரக்பூர் சுற்றுச்சூழல் செயல் குழு, வருமானத்திற்கான மாற்று வழியை ஏற்படுத்தியுள்ளது.
தரமான வேளாண் திட்டங்களுக்கான தொழில்நுட்ப ஆதரவை இந்த குழு வழங்குவதன் வாயிலாக ஒரே வருடத்தில் இருபது விதமான பயிர்கள் நடப்பட்டு திருமதி. கோகிலா தேவியின் ஆண்டு வருமானம் 30 சதவீதமாக அதிகரித்துள்ளது.
------
(Visitor Counter : 307
உள்துறை அமைச்சகம்
தேசிய பாதுகாப்புப் படை தொடங்கப்பட்ட தினத்தை முன்னிட்டு மத்திய உள்துறை இணை அமைச்சர் திரு.ஜி.கிஷன் ரெட்டி வாழ்த்துகள் தெரிவித்துள்ளார்
மானேசரில் இன்று, தேசிய பாதுகாப்புப் படையின் 36வது ஆண்டு தினத்தை முன்னிட்டு நடந்த நிகழ்வில் தலைமை விருந்தினராகப் பங்கேற்ற மத்திய உள்துறை இணை அமைச்சர் திரு. ஜி.கிஷன் ரெட்டி, என்எஸ்ஜி-க்கு வாழ்த்து தெரிவிக்கும்போது கூறுகையில், பிரதமர் திரு.நரேந்திரமோடியின் தொலைநோக்கு வழிகாட்டுதலின் கீழ் மத்திய உள்துறை அமைச்சர் திரு.அமித் ஷா அவர்களின் தலைமையின் கீழ் தேசத்தை முதலிடத்தில் நிறுத்தக் கூடிய வகையிலான உறுதியுடன் அரசு பணியாற்றுவதாக கூறினார். இந்த தத்துவத்தை என்எஸ்ஜி வெற்றிகரமாக அமல்படுத்தி வருகிறது என்றும் தெரிவித்தார்.
மத்திய உள்துறை இணை அமைச்சர் மேலும் கூறுகையில், என்எஸ்ஜி கடினமான பணிகளை மேற்கொள்ளும் படையாகும். இது அவ்வப்போது பாராட்டத்தக்க பணிகளை முடித்துள்ளது என்று குறிப்பிட்டார். கொவிட்-19 பெருந்தொற்றுக்கு எதிரான போரில் என்எஸ்ஜி முக்கியமான பங்கை வகித்திருக்கிறது. நாடு துன்பத்தில் இருக்கும்போது அதற்கு சேவை செய்யும் கடமையில் ஈடுபடும் என்எஸ்ஜி-யை ஒட்டுமொத்த நாடும் கவுரவமாக கருதுகிறது என்றும் மத்திய உள்துறை இணை அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665156
எரிசக்தி அமைச்சகம்
15வது கிழக்கு ஆசியா எரிசக்தி அமைச்சர்களின் உச்சி மாநாடு : மத்திய அமைச்சர் திரு கிரிஷன் பால் குர்ஜார் பங்கேற்பு
பதினைந்தாவது கிழக்கு ஆசியா எரிசக்தி அமைச்சர்களின் உச்சிமாநாடு காணொலி காட்சி மூலம் இன்று நடந்தது. இதில் மத்திய மின்துறை இணையமைச்சர் திரு கிரிஷன் பால் குர்ஜார், மின்துறை அமைச்சகத்தின் மூத்த அதிகாரிகளுடன் கலந்து கொண்டார்.
‘‘நாம் கவனிப்போம், நாம் தயாராவோம், நாம் செழிப்படைவோம்’ என்பதுதான் இந்த கூட்டத்தின் கருப்பொருள். இது ஆசிய நாடுகள் எரிசக்தி பாதுகாப்பு மற்றும் எரிசக்தி மாற்றத்துக்கான இலக்கை பின்பற்றுவதை நோக்கமாக கொண்டுள்ளது. இது நமது பிராந்தியத்துக்கு பயனளிக்கும்.
ஆசியான் நமக்கு முக்கியத்துவம் வாய்ந்த பகுதி என்பதை இந்தியா உறுதி செய்தது. ஆசியான் நாடுகளுடனான செயல்பாடு, இந்தியாவின் கிழக்கு கொள்கை மற்றும் யுக்திக்கு முக்கியமான அங்கமாக இருக்கும்.
இந்தியாவின் இந்தோ-பசிபிக் தொலைநோக்கில், கிழக்கு கொள்கை முக்கியமான அம்சம்.
இந்திய எரிசக்தி மாற்று திட்டங்கள், கொள்கைகள், சவால்கள் மற்றும் கார்பன் அகற்ற முயற்சிகளில் இந்தியாவின் நிலவரம் குறித்து மத்திய அமைச்சர் சுருக்கமாக விளக்கினார்.
------
(Visitor Counter : 159
சிறப்பு சேவைகள் மற்றும் கட்டுரைகள்
கனடாவில் இருந்து கடத்தி வரப்பட்ட உயர் ரக கஞ்சா பறிமுதல்
கனடாவில் இருந்து சென்னைக்கு கடத்தி வரப்பட்ட உயர் ரக கஞ்சாவை, சென்னை விமான நிலைய சுங்கத்துறை அதிகாரிகள் பறிமுதல் செய்தனர்.
(கனடாவில் இருந்து சென்னைக்கு போதைப் பொருள் கடத்தி வரப்படுவதாக சென்னை விமான நிலைய சுங்கத்துறையினருக்கு தகவல் கிடைத்தது.
இதன் அடிப்படையில் சென்னை வெளிநாட்டு தபால் அலுவலகத்துக்கு வந்த 3 பார்சல்களை சுங்க அதிகாரிகள் கைப்பற்றி பரிசோதித்தனர். இந்த பார்சல்கள் சென்னையைச் சேர்ந்த ஒரு நபருக்கு அனுப்பப்பட்டிருந்தது. அவற்றை திறந்து பார்த்தபோது, பிளாஸ்டிக் பைகளில் காய்ந்த இலைகள் மறைத்து வைக்கப்பட்டிருந்தன. அதிக நெடியுடன் இருந்த அந்த இலைகளை பரிசோதித்த போது அவை உயர் ரக கஞ்சா என தெரியவந்தது. இவை ‘ஹைட்ரோ கேனபிஸ்’ வகையை சேர்ந்ததாக இருக்கலாம் எனத் தெரிகிறது. 3 பார்சல்களில் மறைத்து வைக்கப்பட்டிருந்த 300 கிராம் ஹைட்ரோ கேனபிஸ், போதைப் பொருள் தடுப்புச் சட்டத்தின் கீழ் பறிமுதல் செய்யப்பட்டது. சர்வதேச சந்தையில் இவற்றின் மதிப்பு ரூ.2.5 லட்சம்.
இது தொடர்பாக மேலும் விசாரணை நடந்து வருவதாக, சென்னை சர்வதேச விமான நிலைய சுங்க ஆணையர் விடுத்துள்ள செய்தி குறிப்பில் தெரிவித்துள்ளார்.
பிரதமர் அலுவலகம்
முன்னாள் பிரதமர் திருமதி. இந்திரா காந்தியின் நினைவுநாளில் பிரதமர் அஞ்சலி செலுத்தியுள்ளார்
முன்னாள் பிரதமர் திருமதி. இந்திரா காந்தியின் நினைவுநாளில் அவருக்குப் பிரதமர் திரு நரேந்திர மோடி அஞ்சலி செலுத்தியுள்ளார்.
“இந்தியாவின் முன்னாள் பிரதமர் திருமதி. இந்திரா காந்தி அவர்களின் நினைவு நாளில் அவருக்கு அஞ்சலி செலுத்துகிறேன்” என்று பிரதமர் டுவிட்டர் செய்தியில் கூறியுள்ளார்.
குடியரசுத் துணைத் தலைவர் செயலகம்
போர்ட் பிளேரில் உள்ள சிறைக்குக் குடியரசுத் துணைத் தலைவர் வருகை
வீர சவர்க்கார் அடைக்கப்பட்டிருந்த தனிமைச் சிறைக்கும் சென்றார்
ஆங்கிலேய அரசின் மிகவும் கொடூரமான, மனிதத்தன்மையற்ற தண்டனைகளைச் சந்தித்த வீரம் செறிந்த சுதந்திரப் போராட்ட வீரர்கள் அடைக்கப்பட்டிருந்த அந்தமான் & நிகோபார் தீவுகளில் உள்ள வரலாற்றுக் கறை படிந்த சிறைக்கு இந்தியக் குடியரசுத் துணைத் தலைவர் திரு. வெங்கையா நாயுடு இன்று  சென்று பார்த்தார். அவர் சுதந்திரப் போராட்ட வீரர்களுக்கு அஞ்சலியும் செலுத்தினார்.
வீர சவர்க்கார் அடைக்கப்பட்டிருந்த தனிமைச் சிறைக்கும் சென்ற குடியரசுத் துணைத் தலைவர், அம்மாபெரும் விடுதலை வீரருக்கும் அஞ்சலி செலுத்தினார். விடுதலை வீரர்களின் உறுதியைக் குலைக்கவும், பிற கைதிகளுடனும் உள்ளூர் மக்களுடனும் கலந்துரையாடும் எந்த வாய்ப்பையும் தராமல் இருப்பதையும் நோக்கமாகக் கொண்டே சிறிய, தனிமைச் சிறையில் அவர்கள் பூட்டிவைக்கப்பட்டிருந்தனர் என்று அவர் கூறினார்.
நாடாளுமன்ற விவகாரத்துறை அமைச்சகம்
நாடாளுமன்ற குளிர்கால கூட்டத்தொடர் காலவரையின்றி இன்று ஒத்திவைப்பு
நாடாளுமன்ற குளிர்கால கூட்டத்தொடர் டிசம்பர் 7, 2022, புதன்கிழமை அன்று தொடங்கப்பட்டு 23 டிசம்பர், 2022 வெள்ளிக்கிழமை காலவரையின்றி ஒத்திவைக்கப்பட்டுள்ளது.
இது குறித்து மத்திய நாடாளுமன்ற விவகாரம், நிலக்கரி, மற்றும் சுரங்கத்துறை அமைச்சர் பிரலாத் ஜோஷி, நாடாளுமன்ற வளாகத்தில் நடைபெற்ற செய்தியாளர்கள் சந்திப்பின்போது கூறியதாவது,
“இந்த குளிர்கால கூட்டத்தொடர் 17 நாட்கள் நடைபெற்றது. இதில் 13 அமர்வுகள் இருந்தது. டிசம்பர் 7, 2022 முதல் டிசம்பர் 29, 2022 வரையில் 17 அமர்வுகள் நடத்தப்பட இருந்தது. ஆனால், 2 அவைகளின் செயல் ஆலோசனைக் குழுக்களின் பரிந்துரைகளின்படியும், மத்திய அரசு நிறைவு செய்ய வேண்டிய பணிகள் காரணமாகவும் குளிர்கால கூட்டத்தொடர் தற்போது காலவரையின்றி ஒத்திவைக்கப்பட்டுள்ளது. குறிப்பாக கிறிஸ்துமஸ் மற்றும் புத்தாண்டு பண்டிகைகள் குறித்து அவையின் உறுப்பினர்கள் எழுப்பிய கோரிக்கை, அவர்களது நம்பிக்கை மற்றும் உணர்வுகளைக் கருத்தில் கொண்டு இந்த குளிர்கால கூட்டத்தொடர் நிர்ணயிக்கப்பட்ட கால அளவிலிருந்து குறைக்கப்பட்டுள்ளது.
மக்களவையில் 7 மசோதாக்களும் மாநிலங்களவையில் 9 மசோதாக்களும் நிறைவேறியது என்றார்.
மத்திய நாடாளுமன்ற விவகாரம் மற்றும் கலாச்சாரத்துறை இணை அமைச்சர் திரு அர்ஜூன் ராம் மெஹ்வால், மத்திய நாடாளுமன்ற விவகாரம் மற்றும் வெளியுறவுத்துறை இணை அமைச்சர் திரு வி முரளிதரன் ஆகியோரும் உடனிருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1886024
------
SG/GS/KPG/KRS
(Visitor Counter : 203
ரசாயனம் மற்றும் உரங்கள் அமைச்சகம்
நெருக்கடியான இந்த காலகட்டத்தில் சிபெட் ஆற்றி வரும் கணிசமான சமுதாய நிவாரணப்பணிகள்
உலக அளவிலான கோவிட்- 19 தொற்று அபாயம் நிலவும், இந்தக் கால கட்டத்தில் இரசாயனம் மற்றும் உரங்கள் அமைச்சகத்தின், இரசாயனங்கள் மற்றும் பெட்ரோ இரசாயனத் துறையின் கீழ் செயல்படும், மத்திய பிளாஸ்டிக் பொறியியல் மற்றும் தொழில்நுட்பக் கழகம் - சிபெட், பல்வேறு மாநிலங்களிலும் உள்ள தனது மையங்களின் மூலம், சமுதாய நலனுக்காக பல்வேறு நன்மை தரும் நடவடிக்கைகளை எடுத்து வருகிறது.
சிபெட்டின் குவாலியர் மையத்திலுள்ள, கைத்தொழில் பயிற்சி மையம், மாவட்ட நீதிபதி / மாவட்ட ஆட்சித் தலைவர்களிடம் ஒப்படைக்கப்பட்டுள்ளது. இந்த மையத்தில் 72 படுக்கைகள் கொண்ட தனிமைப்படுத்தும் மையம் அமைக்கப்பட்டுள்ளது. அதிகாரிகளும், பணியாளர்களும், அங்குள்ள உதவி மருத்துவக் குழுவினருக்கு ஆதரவான பணிகளில் 24 மணிநேரமும் ஈடுபடுத்தப்படுவார்கள். சிபெட் ஊழியர்கள் அனைவரும் தாமாகவே முன்வந்து, தங்களது ஒரு நாள் ஊதியத் தொகையான மொத்தம் ரூ. 18 லட்சத்தை பிரதமர் பாதுகாப்பு நிதியத்திற்கு வழங்கியிருக்கிறார்கள்.
ஏழை மக்களுக்கும், நகரத்தில் குடியேறியவர்களுக்கும், தேவைப் படுபவர்களுக்கும், உணவு வழங்குவதற்காக சிபெட் லக்னோ, அன்னதா நகர் நிகம் நிதி என்ற தானிய வங்கிக்கு ரூ ஐந்து லட்சம் அளித்துள்ளது.
மத்திய அமைச்சரவை
இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திரமோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா- பொலிவியா இடையே மண்ணியல் மற்றும் தாது வளங்கள் தொடர்பான துறையில் ஒத்துழைப்பதற்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் மார்ச் 2019ல் பொலிவியாவில் கையெழுத்தானது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
முதலீட்டு செலவை குறைக்க இந்தியாவில் நவீன சுரங்க பாதை முறைகளை பின்பற்ற வேண்டும்: நிதின்கட்கரி
முதலீட்டு செலவை குறைக்க இந்தியாவில் நவீன சுரங்க பாதை முறைகளை பின்பற்ற வேண்டும் என மத்திய சாலை போக்குவரத்து அமைச்சர் திரு. நிதின்கட்கரி கூறியுள்ளார்.
சாலை சுரங்கபாதையில் சமீபத்திய போக்குகள், புதுமைகள் மற்றும் முன்னோக்கிய வழி என்ற தலைப்பில் நடந்த சர்வதேச காணொலி கருத்தரங்கில் அமைச்சர் நிதின்கட்கரி இன்று உரையாற்றினார்.
சுரங்கப் பாதைகள், ஆறு மற்றும் கடலுக்கு அடியில் செல்லும் சுரங்கப்பாதைகள் அமைப்பது போன்றவற்றை ரெடிமேட் கான்கிரீட் அச்சு தொழில்நுட்பத்தை பயன்படுத்தி மேற்கொள்ளும் வழிகளில் நாம் கவனம் செலுத்த வேண்டும் என அமைச்சர் திரு. நிதின்கட்கரி கூறினார்.
சுரங்கப்பாதை திட்டத்தில் , பாதுகாப்பை சமரசம் செய்யாமல், முதலீட்டு செலவை குறைக்கும் தொழில்நுட்பம் தேவை என அவர் வலியுறுத்தினார்.
ஸ்மார்ட் நகரங்களை உருவாக்குவது, சாலை வசதிகளை ஏற்படுத்துவது, சுரங்கப்பாதை அருகே இதர வசதிகளை ஏற்படுத்துவதன் மூலம் வருவாயை பெருக்க முடியும் என அமைச்சர் திரு நிதின் கட்கரி கூறினார்.
இந்நிகழ்ச்சியில் பேசிய மத்திய சாலை போக்குவரத்து மற்றும் நெடுஞ்சாலைத் துறை இணையமைச்சர் ஜெனரல் டாக்டர் வி.கே.சிங் பேசுகையில், ‘‘ செல்ல முடியாத இடங்கள், மற்றும் குளிர் காலத்தில் பனியால் துண்டிக்கப்படும் இடங்களில் அதிகளவு சுரங்க பாதைகளை உருவாக்குவதை சாலை போக்குவரத்து துறை அமைச்சகம் உறுதி செய்கிறது’’ என்றார்.
இந்த காணொலி கருத்தரங்கை, இந்திய சாலைகள் அமைப்பு மற்றும் சாலை போக்குவரத்து மற்றும் நெடுஞ்சாலை அமைச்சகம் மற்றும் உலக சாலைகள் அமைப்பு ஆகியவை நடத்தின.
அறிவியல் மற்றும் தொழில்நுட்பத்துறை
மத்திய அமைச்சர் டாக்டர் ஜிதேந்திர சிங் தலைமையில் 6 அறிவியல் அமைச்சகங்கள் மற்றும் துறைகளின் 5வது கூட்டுக் கூட்டம்
மத்திய அறிவியல் மற்றும் தொழில்நுட்பம் , புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளி துறை இணையமைச்சர் டாக்டர் ஜித்தேந்திர சிங் இன்று அறிவியல் மற்றும் தொழில்நுட்பம், உயிரி தொழில்நுட்பம், சிஎஸ்ஐஆர், புவி அறிவியல், விண்வெளி மற்றும் அணுசக்தி ஆகிய ஆறு அறிவியல் தொடர்பான அமைச்சகங்கள் மற்றும் துறைகளின் ஐந்தாவது கூட்டுக்கூட்டத்திற்கு தலைமை வகித்தார்.
இரண்டு மணி நேரத்திற்கும் மேலாக நடந்த கூட்டத்தில், விண்வெளி மற்றும் அணுசக்தி உட்பட ஆறு அறிவியல் துறைகள் மூலம் அறிவியல் பயன்பாடுகள் மற்றும் தொழில்நுட்ப தீர்வுகளுக்கான 40- க்கும் மேற்பட்ட அமைச்சகங்களில் இருந்து அறிவியல்/தொழில்நுட்ப தலையீடு தேவைப்படும் 214 பகுதிகள் கண்டறியப்பட்டதாக அமைச்சருக்கு தெரிவிக்கப்பட்டது.
கூட்டத்தில் உரையாற்றிய டாக்டர் ஜிதேந்திர சிங் , அறிவியல் பயன்பாடுகள் மற்றும் தீர்வுகளுக்கான அமைச்சகங்களின் கோரிக்கைகள் அதிகரித்து வருவது, பொது அமைச்சகங்கள் மற்றும் துறைகளின் தொழில்நுட்ப மற்றும் சிக்கலான பிரச்சினைகளைத் தீர்க்க அறிவியல் அமைச்சகங்கள் மற்றும் துறைகளை ஈடுபடுத்தும் பிரதமர் நரேந்திர மோடியின் தொலைநோக்கை நிரூபித்துள்ளதாக கூறினார். அமைச்சகங்களுக்கு இடையிலான அறிவியல் தீர்வுகள் மற்றும் உள்ளீடுகளை வழங்கும் அதே வேளையில், பட்ஜெட் பகிர்வின் முழுமையான கட்டமைப்பை உருவாக்க வேண்டும் என்று அவர் அழைப்பு விடுத்தார்.
2015 ஆம் ஆண்டு பிரதமர் நரேந்திர மோடியின் தலையீட்டின் பேரில், பல்வேறு அமைச்சகங்கள் மற்றும் துறைகளைச் சேர்ந்த பிரதிநிதிகள் இஸ்ரோ மற்றும் விண்வெளித் துறையின் விஞ்ஞானிகளுடன் தீவிர உரையாடலில் ஈடுபட்டதாக டாக்டர் ஜிதேந்திர சிங் நினைவு கூர்ந்தார்.
32 அமைச்சகங்கள் மற்றும் துறைகளின் அறிக்கைகளை அணுகியதாக அமைச்சர் தெரிவித்தார். விவசாயம், உணவு, கல்வி, திறன், ரயில்வே, சாலைகள், ஜல் சக்தி, மின்சாரம் மற்றும் நிலக்கரி போன்ற துறைகளுக்கான பல்வேறு அறிவியல் பயன்பாடுகளையும் அவர் குறிப்பிட்டார்.
டாக்டர் ஜிதேந்திர சிங் கூறுகையில், மத்திய அமைச்சகங்கள்/துறைகளைப் போலவே, 36 மாநிலங்கள்/யூனியன் பிரதேசங்களால் 172 முக்கியப் பிரச்னைகள் கண்டறியப்பட்டுள்ளன என்றார். ஆறு மாத காலத்திற்குள், அனைத்து 28 மாநிலங்கள் மற்றும் 8 யூனியன் பிரதேசங்களுக்கான அறிவியல் தொழில்நுட்பம் மற்றும் கண்டுபிடிப்பு மேப்பிங் பயிற்சி நிறைவடைந்துள்ளதாக அவர் திருப்தி தெரிவித்தார். புதுமை தரவரிசை, தொடக்க தரவரிசை, நிறுவனங்களின் எண்ணிக்கை, ஆராய்ச்சி மற்றும் மேம்பாட்டு ஆய்வகங்கள், பல்கலைக்கழகங்கள், இன்குபேட்டர்கள், ஸ்டார்ட் அப்கள், எம்எஸ்எம்இ-கள், தொழில்கள், போன்றவற்றின் அடிப்படையில் வடகிழக்கு உள்ளிட்ட மாநிலங்களின் மேப்பிங் செய்யப்பட்டது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://www.pib.gov.in/PressReleasePage.aspx?PRID=1842034
குடியரசுத் தலைவர் செயலகம்
நேபாள அதிபருடன் குடியரசுத் தலைவர் தொலைபேசியில் உரையாடல்
குடியரசுத் தலைவர் திருமதி திரௌபதி முர்மு நேபாள அதிபர் திரு ராம் சந்திர பௌதலுடன் இன்று மாலை  தொலை பேசியில் உரையாடினார்.
கேரளாவில் தற்போது பயணம் மேற்கொண்டுள்ள குடியரசுத் தலைவர், நேபாள அதிபராக பதவியேற்றுள்ள திரு பௌதலை தொலைபேசியில் தொடர்பு கொண்டு தமது வாழ்த்துக்களை தெரிவித்தார்.
இந்தியாவுக்கும், நேபாளத்திற்கும் இடையே உள்ள தனித்துவமான உறவுகளை அப்போது இரு தலைவர்களும் குறிப்பிட்டனர். இரு தரப்பு ஒத்துழைப்பை மேலும் வலுப்படுத்துவது குறித்தும் அவர்கள் ஆலோசனை மேற்கொண்டனர்.
திரு பௌதலின் தலைமையில் இந்தியா- நேபாளம் இடையிலான இரு தரப்பு நல்லுறவுகள் புதிய உச்சத்தை எட்டும் என்று குடியரசுத் தலைவர் திருமதி திரௌபதி முர்மு நம்பிக்கை தெரிவித்தார்.
----------
SRI/PLM/RS/KRS
(Visitor Counter : 80
பாதுகாப்பு அமைச்சகம்
எல்லைக் கட்டுப்பாட்டுக் கோடு பகுதியில் பாகிஸ்தான் அத்துமீறல்
ஜம்மு கஷ்மீரில் இந்திய ராணுவத்தின் கட்டுப்பாட்டில் உள்ள எல்லைக் கட்டுப்பாட்டு கோடு பகுதியில் 30 நவம்பர் 2019 முதல் 29 நவம்வர் 2021 வரை மொத்தம் 5,601 சண்டை நிறுத்த ஒப்பந்த அத்துமீறல்கள் நடந்துள்ளது. பாகிஸ்தானின் சண்டை நிறுத்த அத்துமீறல்களுக்கு தக்க பதிலடி கொடுக்க, எல்லைப்புற சோதனைச் சாவடிகளில் நிறுத்தப்பட்டுள்ள இந்தியப் படைகளுக்கு முழு சுதந்திரம் அளிக்கப்பட்டுள்ளது. இந்தியப் படைகள் நடத்திய பதிலடி தாக்குதலில் பாகிஸ்தான் சோதனைச்சாவடிகள் மற்றும் வீரர்களுக்கு குறிப்பிடத்தக்க பாதிப்பு ஏற்படுத்தப்பட்டு உள்ளதாகவும், மாநிலங்களவையில் கேள்வி ஒன்றுக்கு எழுத்து மூலம் பதிலளித்த பாதுகாப்புத் துறை இணையமைச்சர் திரு அஜய்பட் தெரிவித்துள்ளார்.
•••••••••••••
(Visitor Counter : 180
சுற்றுலா அமைச்சகம்
எனது தேசத்தைப் பார் என்ற இணைய கருத்தரங்கின் கீழ் “அங்கீகரிக்கப்பட்ட உணவு வகைகளுடன் சுற்றுலாத் தலங்களை ஊக்குவித்தல்” என்ற தலைப்பில் மத்திய சுற்றுலா அமைச்சகம் இணைய கருத்தரங்குக்கு ஏற்பாடு
மத்திய சுற்றுலாத்துறை அமைச்சகத்தின் எனது தேசத்தைப் பார் என்ற இணைய கருத்தரங்கு தொடரில், கடந்த 19ம் தேதி அன்று “அங்கீகரிக்கப்பட்ட உணவு வகைகளுடன் சுற்றுலாத் தலங்களை ஊக்குவித்தல்” என்ற தலைப்பில் கருத்தரங்கு நடந்தது. ஒவ்வொரு மாநிலம் மற்றும் பகுதியில் தனிச்சிறப்பான பாரம்பரிய உணவுகள் அங்குள்ள பருவநிலைக்கு ஏற்ற வகையில் உள்ளன. அங்கு விளையும் உணவு தானியங்கள், காய்கறிகள், பழங்கள், வாசனைப்பொருட்கள், மூலிகைகள் விதவிதமாக சமைக்கப்படுகின்றன. இந்தியாவின் பாரம்பரிய உணவுகள் சுவையானது மட்டும் அல்ல, முற்றிலும் ஆரோக்கியமானவை. உணவுகளில் சேர்க்கப்படும் மசாலா மற்றும் மூலிகைகள் உடலில் எதிர்ப்பு சக்தியையும், ஆரோக்கியத்தையும் அதிகரிக்கக் கூடியவை.
இந்த இணையக் கருத்தரங்கில், உத்தராஞ்சல், பஞ்சாப், மற்றும் தில்லி மாநிலங்களின் சில பாரம்பரிய உணவுகள் குறித்து கவனம் செலுத்தப்பட்டது. இந்த இணைய கருத்தரங்கை, பேர்ட் குழும தலைவி திருமதி ராதா பாட்டியா, புதுதில்லி ரோசேட் ஹவுஸ் சமையல் கலைஞர்கள் திரு. அனுஜ் வாதவன், திரு. ஆனந்த் பன்வார், ரிஷிகேஷ் ரோசேட் கங்கை சமையற் கலைஞர் திரு.சேத்தன் ராணா ஆகியோர் வழங்கினர்.
நாட்டின் பாரம்பரியம், நாகரீகம், கலாச்சாரம், மதம், பருவநிலை ஆகியவை உணவு தயாரிக்கும் விதத்தில் முக்கிய பங்கு வகிப்பதை திருமதி. ராதா பாட்டியா விளக்கினார்.
இந்தக் கருத்தரங்கில் பங்கேற்ற சமையற் கலைஞர்கள் பலவிதமான உணவு வகைகளை நேரடியாக சமைத்துக் காட்டினர்.
எனது தேசத்தை பார் என்ற இணைய கருத்தரங்கின் தொடர்களை யூடியூப் இணையதளத்திலும், https://www.youtube.com/channel/UCbzIbBmMvtvH7d6Zo_ZEHDA/featured மற்றும் சுற்றுலா துறை அமைச்சகத்தின் சமூக இணையதளங்களிலும் காணலாம்.
அடுத்த கருத்தரங்கு ‘‘ஊரக சுற்றுலா: பழங்காலத்திலிருந்து எதிர்காலம் வரை‘’ என்ற தலைப்பில் என்ற தலைப்பில் செப்டம்பர் 26ம் தேதி காலை 11 மணிக்கு நடக்கிறது.
முன்கூட்டியே பதிவு செய்ய இங்கே கிளிக் செய்யவும்:
https://digitalindiagov.zoom.us/webinar/register/WN_6ydAovSPQtaSCTwzaaNwtw
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்- https://pib.gov.in/PressReleasePage.aspx?PRID=1657169